6. ΑΠΟΦΑΣΗ ΥΠΟΥΡΓΩΝ ΔΗΜΟΣΙΑΣ ΤΑΞΕΩΣ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α1/7510, 7913 της 23 Σεπτ./7  Οκτ. 1981 (ΦΕΚ Β΄621). Περί εγκαταστάσεως γυναικών εκδιδομένων με αμοιβή. Έχοντας υπόψη: Τις διατάξεις του άρθρ. 9 του Νόμ. 1193/1981 «περί της εξ αφροδισίων νόσων προστασίας και ρυθμίσεως συναφών θεμάτων», αποφασίζουμε: Καθορίζουμε τους όρους, προϋποθέσεις, απαγορεύσεις και περιορισμούς για την εγκατάσταση ή αλλαγή διαμονής των με αμοιβή εκδιδομένων γυναικών, καθώς και τις υποχρεώσεις των εκμισθωτών δωματίων, διαμερισμάτων κλπ. χώρων, ως ακολούθως: 1.Άδεια εγκαταστάσεως εκδιδομένων γυναικών με αμοιβή. Η εγκατάσταση των ανωτέρων γυναικών απαιτεί άδεια την οποία χορηγεί ο οικείος Αστυνομικός Διευθυντής ή Διοικητής Χωροφυλακής μετά σύμφωνο γνώμη της Τριμελούς Νομαρχιακής Επιτροπής (άρθρ. 9, παρ. 2 του Νόμ. 1193/1981). Η ενδιαφερομένη υποβάλλει στο οικείο Τμήμα Ασφαλείας ή Αστυνομικό Τμήμα ή στο Τμήμα Ηθών και Λεσχών της Υπηρεσίας Ασφαλείας τα κατωτέρω δικαιολογητικά: α.Αίτηση με χαρτόσημο, στην οποία αναγράφονται τα πλήρη στοιχεία ταυτότητος της ενδιαφερομένης (Διεύθυνση του οικήματος στο οποίο θα ασκήσει το επάγγελμα και τα στοιχεία του εκμισθωτού). β.Απόσπασμα Ποινικού Μητρώου. γ.Δελτίο Δακτυλοσκοπικής Σημάνσεως. δ.3 πρόσφατες φωτογραφίες. ε.Κεκυρωμένο αντίγραφο της αποφάσεως του Νομάρχη με την οποία έχει χαρακτηρισθεί σαν εκδιδομένη με αμοιβή. στ.Υπεύθυνη δήλωση του Ν.Δ. 105/1969, στην οποία δηλώνεται η αστική της κατάσταση (άγαμος χήρα, ή αποδεδειγμένα σε διάζευξη). ζ Βιβλιάριο Υγείας. η.Τα απαιτούμενα δικαιολογητικά του εκμισθωτού. ι.Επίδειξη της Αστυνομικής Ταυτότητος. 2.Τα ανωτέρω δικαιολογητικά με την αιτιολογημένη γνώμη της Τριμελούς Νομαρχιακής Επιτροπής του άρθ. 9 παρ. 2 του Νόμ. 1193/1981 διαβιβάζονται στον οικείο Αστυνομικό Διευθυντή ή Διοικητή Χωροφυλακής για τη χορήγηση ή μη της αδείας εγκαταστάσεως. 3.Στην άδεια εγκαταστάσεως αναγράφονται: α.Τα πλήρη στοιχεία της ταυτότητός της. β.Η ακριβής διεύθυνση της κατοικείας (οδός, αριθμός, Αστυνομικό Τμήμα περιοχής). γ.Περιγραφή του οικήματος (πολυκατοικία-μονοκατοικία) και δ.Επικολλάται η φωτογραφία της κατόχου της. 4.Η άδεια έχει ισχύ για δύο χρόνια, είναι προσωπική και ανανεώνεται μετά τη λήξη της, αφού γίνει νέα έρευνα από την Επιτροπή του άρθρ. 9 του Νόμ. 1193/1981 για τη διαπίστωση των προϋποθέσεων ανανεώσεως ή όχι της αδείας αυτής. 5.Όροι τους οποίους πρέπει να έχει το οίκημα για τη χρήση της εγκαταστάσεως: α.Να είναι μονίμου κατασκευής. β.Να πληροί τους όρους του Γενικού Οικοδομικού Κανονισμού και τους όρους Υγιεινής σύμφωνα με τις εκάστοτε ισχύουσες Υγειονομικές Διατάξεις. γ.Να διαθέτει ξεχωριστή είσοδο προκειμένου για διαμέρισμα πολυκατοικίας και γενικά να μην ενοχλούνται οι ένοικοι των άλλων διαμερισμάτων ή χώρων. δ.Να υπάρχει απόσταση του ενός οικήματος από το άλλο, στο οποίο είναι εγκατεστημένη άλλη εκδιδόμενη γυναίκα, ικανή για την προστασία του κοινωνικού βίου των κατοίκων της περιοχής. ε.Να απέχει, κατ’ ευθεία γραμμή, τουλάχιστον 150 μέτρα, εκτός εάν παρεμβάλλονται οικήματα από Ιερούς Ναούς, Σχολεία, Φροντιστήρια, Οικοτροφεία ανηλίκων, Νοσοκομεία, Ευαγή Ιδρύματα ή άλλα συγκροτήματα στα οποία είναι εγκατεστημένα ανήλικα πρόσωπα. στ.Να απέχει τουλάχιστον 50 μέτρα (κατ’ ευθεία γραμμή) εκτός εάν παρεμβάλλονται οικήματα από πλατείες, αρχαιολογικούς χώρους, δημόσιες υπηρεσίες ή οργανισμούς κοινής ωφελείας. ζ.Να μη προκαλεί, ως εκ της θέσεώς του, το κοινόν αίσθημα, κατ’ ελευθέρα εκτίμηση της Επιτροπής. 6.Οι εκδιδόμενες γυναίκες υποχρεούνται: α.Να γνωστοποιούν αμέσως στην αρμόδια Αστυνομική Αρχή κάθε μεταβολή κατοικίας, και όταν αποχωρούν για άλλη περιοχή να γνωστοποιούν αυτό στις αρμόδιες Αστυνομικές Αρχές. 7.Υποχρεώσεις εκμισθωτών δωματίων, διαμερισμάτων κλπ. χώρων. Υποβάλλονται στην αρμόδια Αστυνομική Αρχή τα κατωτέρω δικαιολογητικά: α.Αίτηση. β.Αντίγραφο τίτλου κυριότητος του ακινήτου κεκυρωμένο. γ.Μισθωτήριο συμβόλαιο (ιδιωτικό). δ.Δήλωση του Ν.Δ. 105/1969 ότι αποδέχεται να χρησιμοποιηθεί το δωμάτιο ή διαμέρισμα, σαν χώρος ασκήσεως του επαγγέλματος από την εκδιδομένη γυναίκα. Σε περίπτωση που ο ενδιαφερόμενος ενεργεί δυνάμει πληρεξουσίου στο συμβολαιογραφικό έγγραφο να αναφέρεται ρητά η συγκατάθεση του ιδιοκτήτη για τη χρήση του μισθίου από γυναίκα εκδιδομένη με αμοιβή. Τέλος στο μισθωτήριο περιλαμβάνεται ρητός απαγορευτικός όρος υπενοικιάσεως σε οποιαδήποτε πρόσωπα. (Μετά τη σελ. 352 (γ) Σελ. 353 Τεύχος Δ92-Σελ. 119 